**Belügyminisztérium**

a Kormányzati igazgatásról szóló 2018. évi CXXV. törvény 83. § (1) bekezdése alapján

pályázatot hirdet a

**Belügyminisztérium   
Jogszabály-előkészítő és Koordinációs Főosztály**

**Jogszabály-előkészítő Osztály   
  
ügyintézői**

álláshely betöltésére.

**A kormányzati szolgálati jogviszony időtartama:**

Határozatlan idejű kormányzati szolgálati jogviszony

**Foglalkoztatás jellege:**

Teljes munkaidő (hivatali munkarendben)

**A munkavégzés helye:**

1051 Budapest, József Attila u. 2-4.

**Ellátandó feladatok:**

1. Az osztály feladatkörébe tartozó jogszabályok, jogszabály módosítások előkészítése, koordinációja, véleményezése kiemelten a szabálysértés, illetve a rendészeti tárgyú jogszabályok területén.

2. Az egyéb tárcáktól, szervezetektől érkezett megkeresésekre jogi álláspont és válasz kialakítása.

3. Más minisztérium felelősségi körébe tartozó jogszabályokkal kapcsolatos tárcavélemény előkészítése és kialakítása.

4. Döntési javaslatok kialakítása a szakterületet érintő kérdésekben.

5. A minisztérium statisztikai tevékenységével kapcsolatos koordináló tevékenység.

**Jogállás, illetmény és juttatások:**

A jogállásra, az illetmény megállapítására és a juttatásokra a Kormányzati igazgatásról szóló 2018. évi CXXV. törvény rendelkezései az irányadók.

**Pályázati feltételek:**

* magyar állampolgárság,
* cselekvőképesség,
* büntetlen előélet,
* jogi egyetemi végzettség,
* felhasználói szintű MS Office (irodai alkalmazások),
* vagyonnyilatkozat tételi eljárás lefolytatása,
* megbízható, precíz munkavégzés.

**A pályázat elbírálásánál előnyt jelent:**

* központi közigazgatási területen szerzett szakmai tapasztalat,
* kodifikációs területen szerzett gyakorlat,
* jogi szakvizsga.

**A pályázat részeként benyújtandó iratok, igazolások:**

* részletes fényképes szakmai önéletrajz (telefon és e-mail elérhetőség megjelölésével),
* motivációs levél,
* nyilatkozat arról, hogy a pályázati anyagban szereplő adatokat az eljárásban részt vevők megismerhetik.

**Az álláshely betölthetőségének időpontja:** Az álláshely a pályázatok elbírálását követően azonnal betölthető.

**A pályázat benyújtásának határideje:** 2019. július 12.

A pályázati kiírással kapcsolatosan további információt dr. Pohner Katinka nyújt a 06-1-441-1182-es telefonszámon.

**A pályázatok benyújtásának módja:**

Elektronikus úton Budai Orsolya részére az [orsolya.budai@bm.gov.hu](mailto:orsolya.budai@bm.gov.hu) e-mail címen keresztül.

**A pályázati eljárás, a pályázat elbírálásának módja, rendje:**

Az előszűrés az önéletrajzok és motivációs levelek alapján történik. A pályázat nyerteséről a BM szabályozási és koordinációs helyettes államtitkárának javaslata alapján a BM közigazgatási államtitkára dönt. A nyertes pályázó legkésőbb az álláshely betöltésekor köteles a három hónapnál nem régebbi erkölcsi bizonyítványt eredetben vagy az igazolást az erkölcsi bizonyítvány igényléséről benyújtani.

**A pályázat elbírálásának határideje:** 2019. július 26.

A munkáltatóval kapcsolatban további információt a [www.kormany.hu/hu/belugyminiszterium](http://www.kormany.hu/hu/belugyminiszterium) honlapon szerezhet.